ΚΑΝΟΝΙΣΜΟΣ (ΕΚ) αριθ. 2535/94 ΤΗΣ ΕΠΙΤΡΟΠΗΣ της 18ης Οκτωβρίου 1994 για την παύση της αλιείας του γάδου από πλοία που αλιεύουν με σημαία της Δανίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3, Εκτιμώντας: ότι ο κανονισμός (ΕΚ) αριθ. 3683/93 του Συμβουλίου της 20ής Δεκεμβρίου 1993 για την κατανομή, για το έτος 1994, των ποσοστώσεων αλιείας μεταξύ των κρατών μελών για τα σκάφη που αλιεύουν στα ύδατα της Σουηδίας (2), όπως τροποποιήθηκε από τον κανονισμό (ΕΚ) αριθ. 859/94 (3), προβλέπει ποσοστώσεις γάδου για το 1994- ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων ενός αποθέματος που υπόκειται σε ποσόστωση, είναι ανάγκη να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από σκάφη υπό σημαία κράτους μέλους, έχουν εξαντλήσει τη χορηγούμενη ποσόστωση- ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα γάδου στα ύδατα της διαίρεσης CIEM III d (σουηδικά ύδατα) από σκάφη που αλιεύουν υπό σημαία της Δανίας ή νηολογημένα στη Δανία, έχουν συμπληρώσει την ποσόστωση που τους παραχωρήθηκε για το 1994- ότι τη Δανία απαγόρευσε την αλιεία αυτού του αποθέματος από τις 25 Σεπτεμβρίου 1994- ότι πρέπει, ως εκ τούτου, να ληφθεί υπόψη η εν λόγω ημερομηνία, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα αλιεύματα γάδου στα ύδατα της διαίρεσης CIEM III d (σουηδικά ύδατα), που πραγματοποιούνται από τα σκάφη που αλιεύουν υπό σημαία της Δανίας ή νηολογημένα στη Δανία, έχουν εξαντλήσει την ποσόστωση που παραχωρήθηκε στη Δανία, για το 1994. Απαγορεύεται η αλιεία του γάδου στα ύδατα της διαίρεσης CIEM III d (σουηδικά ύδατα) που πραγματοποιείται από τα σκάφη που αλιεύουν υπό σημαία της Δανίας ή είναι νηολογημένα στη Δανία καθώς και η διατήρηση επί του σκάφους, η μεταφόρτωση και η εκφόστωση από το απόθεμα αυτό αλιευμάτων που πραγματοποίησαν τα σκάφη μετά την ημερομηνία εφαρμογής του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 25 Σεπτεμβρίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 18 Οκτωβρίου 1994.

[Source: multi_eurlex | Tokens: 2188]